smcproject/ml-wiki-sentences huggingface dataset:
വളരെ നീളമുളള ശൃംഖലകളെ സോഡിയം  ഹൈഡ്രജൻ സൾഫൈഡും( NaHS), സോഡിയം സൾഫൈറ്റും(Na 2 SO 3 ) ഉപയോഗിച്ച് മുറിച്ച്  ദ്രവരൂപത്തിലുളള ഇടത്തരം ദൈർഘ്യമുളള  ശൃംഖലകൾ  ഉളള ഉത്പന്നങ്ങൾ ഉണ്ടാക്കുന്നു.
ഇവക്കാണ് കൂടുതൽ വ്യാവസായികക പ്രധാന്യം.
സാധാരണയായി സിങ്ക് ഓക്സൈഡാണ് ശൃംഖലകൾ കൂട്ടിക്കെട്ടാനായി ഉപയോഗിക്കാറ്.
ഉപയോഗമേഖലകൾ
അരോചകമായ ഗന്ധമുളളവയെങ്കിലും, പലതരം ലായകങ്ങൾ , വാതകങ്ങൾ ,എണ്ണ എന്നിവയെ ചെറുത്തു നില്ക്കാനുളള അസാമാന്യമായ ശേഷി കാരണം പോളിസൾഫൈഡ് ഇലാസ്റ്റോമറുകൾ ബഹുമുഖമേഖലകളിൽ പ്രയോജനപ്പെടുന്നു.
പോളിഹൗസ് ഇംഗ്ലീഷ് വിലാസം https://ml.wikipedia.org/wiki/Polyhouse
വിളകൾക്ക് അനുയോജ്യമായ തരത്തിൽ കാലാവസ്ഥ പ്രയോജനപ്പെടുത്തി കൃഷി ചെയ്യുന്ന ആധുനിക രീതിയാണ് ഗ്രീൻ ഹൗസ് ഫാമിങ്.
കുറഞ്ഞ സ്ഥലത്ത് നിന്ന് കൂടുതൽ വിളവെടുക്കാൻ ഈ കൃഷിരീതിയിലൂടെ സാധിക്കും.
പോളി ഹൗസുകൾ എന്നും ഇവ അറിയപ്പെടുന്നു.
ഗ്രീൻ ഹൗസ് ഫാമിംഗിലൂടെ ചൂട്, മഴ, തണുപ്പ്, വെയിൽ എന്നിവയിൽ നിന്നൊക്കെ ചെടിയെ സംരക്ഷ് വളർച്ചയ്ക്ക് അനുയോജ്യമായ അന്തരീക്ഷം കൃത്രിമമായി സൃഷ്ടിക്കുകയാണ് .
പോളിഹൗസ് / ഗ്രീൻഹൗസ്
കാർഷിക മേഖലയിൽ പുത്തനുണർവായ സംരക്ഷിത കൃഷിയുടെ ഭാഗമാണ് പോളിഹൗസ്.
ജി.ഐ. പൈപ്പുകളും,  പോളിത്തിൻ ഷീറ്റുകളുമുപയോഗിച്ചാണ് പ്രധാനമായും ഇവ നിർമ്മിക്കുന്നത്.
ഹരിതഗൃഹപ്രവാഹത്തിന്റെ  തത്ത്വം തന്നെയാണ് പോളി ഹൗസുകളിൽ ഉപയോഗിക്കുന്നത്.
ശൈത്യമേഖലകളിൽ  തണുപ്പിനെ തരണം ചെയ്യുന്ന വിധം ഉരുവെടുത്ത സംരക്ഷിത കൃഷിരീതിയുടെ  ഭാഗമാണ് പോളി ഹൗസുകൾ.
അന്തിരിക്ഷതാപനിലയെക്കാളും 5 മുതൽ 10 ഡിഗ്രി സെൽഷ്യസ് വർദ്ധനവ്  പോളിഹൗസുകളിൽ കാണപെടുന്നു.
പോളിഹൗസിന്റെ നിർമ്മാണരീതിക്കനുസരിച്ച്  ചെലവും വ്യത്യാസപ്പെടുന്നു.
ഗ്ലാസു മുതൽ പോളിത്തിൻ ഷീറ്റുകൾ വരെ  പോളിഹൗസ് നിർമ്മാണത്തിന് ഉപയോഗിക്കുന്നു.
ഉഷ്ണമേഖലകളിൽ പ്രധാനമായും പോളിത്തിൻ ഷീറ്റുകളാണ് ഉപയോഗിച്ച്  പോരുന്നത്.
ഇവ നിർമ്മാണചെലവും കുറയ്ക്കുന്നു.
പച്ചക്കറി കൃഷിയും, പുഷ്പ്പ കൃഷിയാണ് പോളിഹൗസുകളിൽ പ്രധാനമായും കണ്ടുവരുന്നത്.
Polyhouse ഗ്രീൻഹൗസ് നിർമാണം ഫ്രെയിം അഥവാ ചട്ടക്കൂട് ആവരണം .
അറിസ്ഥിതി നിയന്ത്രണ സംവിധാവങ്ങൾ (താപനിലയും ആർദ്രതയും) ഫെര്ട്ടിഗേഷൻ സംവിധാനം .
ഗ്രീൻഹൗസുകളുടെ സ്ട്രക്ചറുകൾ ജി.ഐ. പൈപ്പുകൾ ഉപയോഗിച്ച് ചെയ്യുന്നതാണ് ഏറ്റവും നല്ലത്.
ഗ്രീൻ ഹൗസ് സ്ട്രക്ചറുകൾ പലതരത്തിൽ ഉണ്ടെങ്കിലും ജി.ഐ. പൈപ്പുകളാണ് ഏറ്റവും അനുയോജ്യം.
ചെലവ് കുറഞ്ഞ മാർഗങ്ങൾ എന്ന നിലയിൽ മുള, കവുങ്ങ്, കാറ്റാടിക്കഴകൾ തുടങ്ങിയവ കൊണ്ട് ഫ്രയിം നിർമ്മിച്ച് അതിന് മുകളിൽ പോളിഫിലിം ഉറപ്പിക്കുന്ന സമ്പ്രദായം പലരും ശുപാർശ ചെയ്യുന്നുണ്ടെങ്കിലും പ്രായോഗികതലത്തിൽ ഇത് നഷ്ടത്തിലേ കലാശിക്കൂ.
ഫ്രയിമുകൾ/സ്ട്രക്ചറുകൾ വേണ്ടത്ര ബലമില്ലാത്തതും, ഗുണമില്ലാത്തതും, നിരപ്പില്ലാത്തതും കൂർത്ത പ്രതലമുള്ളതും ആകയാൽ വിലകൂടിയ പോളിഫിലിമുകൾ കേടുപാട് സംഭവിച്ച് കാറ്റിന്റെ ശക്തി താങ്ങാനാവാതെയും ഗ്രീൻ ഹൗസ് അപ്പാടെ നിലംപതിക്കുകയും ചെയ്യും.
ഗ്രീൻ ഹൗസ് രണ്ട് തരത്തിൽ നിർമ്മിക്കാം
ഫാക്ടറികളിൽ പ്രീ-ഫാബ്രിക്കേറ്റ് ചെയ്ത ജി.ഐ. പൈപ്പുകൾ വിവിധ മാതൃകകളിൽ ലഭ്യമാണ്.
ഇവ കൊണ്ടുവന്ന് നട്ടും ബോൾട്ടും ചെയ്ത് പെട്ടെന്ന് ഗ്രീൻ ഹൗസ് ഉണ്ടാക്കിയെടുക്കാം.
മറ്റൊന്ന് ജി.ഐ. പൈപ്പുകൾ കൃത്യമായ അളവിൽ വാങ്ങിക്കൊണ്ടുവന്ന് കൃത്യമായ മാതൃകയിൽ സഥലത്തുവെച്ചുതന്നെ നിർമ്മിച്ചെടുക്കുക എന്ന രീതിയും.
രണ്ട് രീതികൾക്കും അതിന്റേതായ ഗുണദോഷങ്ങളും ഉണ്ട്.
പ്രീഫാബ്രിക്കേറ്റഡ് സംവിധാനത്തിന് പൊതുവേ ചെലവ് കൂടിയിരിക്കും.
ഏതുതരത്തിൽ നിർമ്മിച്ചാലും ഗ്രീൻ ഹൗസുകൾ ശക്തമായ കാറ്റിലും മഴയിലും തകർന്ന് വീഴാത്ത തരത്തിൽ ശക്തമായതും തുരുമ്പുപിടിക്കാത്തതുമാവണം.
പോളിഫിലിമുകൾ നിശ്ചിത ഗുണമേന്മയുള്ളതും ചുളുവുകൾ വീഴാതെയും, അലൂമിനിയം പ്രൊഫൈൽ സ്പ്രിംഗ് സംവിധാനം ഉപയോഗിച്ച് ഫ്രയിമുകളിൽ വലിച്ച് ഉറപ്പിക്കേണ്ടതുമാണ്.
ഇന്ത്യൻ സ്റ്റാൻഡേർഡ് അനുസരിച്ച് 140 കി.
മീറ്റർ വേഗത്തിലുള്ള കാറ്റിനെ അതിജീവിക്കാൻ കഴിയുന്ന ശക്തി ഗ്രീൻ ഹൗസുകൾക്കുണ്ടായിരിക്കണം.
ഇതിന് അനുസൃതമായ തരത്തിലുള്ള ജി.ഐ. തൂണുകളും ഫ്രയിമുകളും നിർബന്ധമായും നിർമ്മിച്ചിരിക്കണം.
എല്ലാത്തരം പൂക്കളും കായ്കനികളും ഗ്രീൻഹൗസുകളിൽ ഉണ്ടാകുന്നതുമൂലം ചില സീസണിൽ കിട്ടാത്ത കായ്കനികളും പൂക്കളും കൂടുതൽ മെച്ചപ്പെട്ട വിലയ്ക്ക് വിപണനം നടത്താനും ഗ്രീൻഹൗസ് കൃഷി സമ്പ്രദായത്തിലൂടെ കഴിയും.
ആധുനിക കൃഷിരീതികളായ മണ്ണില്ലാകൃഷി ( ഹൈഡ്രോപോണിക് ), ഏറോപോണിക് എന്നിവ ഗ്രീൻഹൗസുകളിൽ മാത്രമേ സാദ്ധ്യമാകുകയുള്ളൂ.
വിവിധതരം പോളീഹൗസുകൾ/ഗ്രീൻ ഹൗസുകൾ ഉണ്ടെങ്കിലും ഓരോ പ്രദേശത്തെയും കാലാവസ്ഥകൂടി കണക്കിലെടുത്തുള്ള മാതൃകകൾ കൃത്യമായി സാങ്കേതികവിദഗ്ദ്ധരുടെ മേൽനോട്ടത്തിൽത്തന്നെ തെരഞ്ഞെടുക്കണം.
കേരളത്തിലെ ഗ്രീൻഹൗസുകളുടെ പ്രധാനപ്രശ്‌നം വേനൽകാലത്തുള്ള വർദ്ധിച്ച താപനിലയാണ്.
ഗ്രീൻഹൗസുകൾക്കുള്ളിലെ താപനില പുറമേ ഉള്ളതിനേക്കാൾ എപ്പോഴും അധികരിച്ചായിരിക്കും.
ഈ താപനില പരിധിവിട്ട് ഉയരാൻ പാടില്ല.
കൃത്യമായ താപനിർഗമന സംവിധാനവും (വെന്റിലേഷൻ) വശങ്ങളുടെ ഉയരം കുറഞ്ഞത് 4.5 മീറ്ററും ആയി ക്രമപ്പെടുത്തുകയും കാര്യക്ഷമമായി ഒരു ഫോഗർ സംവിധാനം ഏർപ്പെടുത്തുകയും ചെയ്താൽ താപനില അഭികാമ്യമായ രീതിയിൽ ക്രമപ്പെടുത്താൻ കഴിയും.
ചതുരാകൃതിയിൽ വലിയ ഗ്രീൻഹൗസുകൾ നിർമ്മിക്കുന്നതിനേക്കാളും ദീർഘചതുരാകൃതിയിൽ ഗ്രീൻഹൗസുകൾ നിർമ്മിക്കുന്നതാണ് കൂടുതൽ നല്ലത്.
സ്ഥലത്തിന്റെ കിടപ്പനുസരിച്ച് ഇക്കാര്യത്തിൽ തീരുമാനമെടുക്കാം.
ഏതൊക്കെ വിളകൾ?
ഏതു വിളയും ഗ്രീൻഹൗസുകളിൽ കൃഷി ചെയ്യാം.
എങ്കിലും തുറസ്സായ സ്ഥലത്ത് മതിയായ ഉത്പാദനക്ഷമതയുള്ള വിളകൾ ഗ്രീൻഹൗസുകളിൽ കൃഷി ചെയ്യണമെന്നില്ല.
ഗ്രീൻഹൗസുകളിലെ ഓരോ ഇഞ്ച് സ്ഥലവും വിലപ്പെട്ടതായതിനാൽ തറ വിസ്തീർണ്ണത്തിന് പുറമെ മുകളിലേക്കുള്ള നാല് മീറ്റർ ഉയരമുള്ള സ്ഥലം കൂടി പ്രയോജനപ്പെടുത്തുന്ന പടർന്നു കയറുന്ന പ്രത്യേക ഗ്രീൻ ഹൗസ് ഇനങ്ങൾ കൃഷി ചെയ്യാം.
കേരളത്തിലെ സാഹചര്യങ്ങളിൽ കാബേജ് , കോളിഫ്‌ളവർ , മുളക് തുടങ്ങിയവ ഗ്രീൻഹൗസുകളിൽ കൃഷി ചെയ്യുന്നത് ഒട്ടും ലാഭകരമല്ല.
ഗ്രീൻഹൗസുകളുടെ തറ വിസ്തീർണ്ണം മാത്രമേ ഈ വിളകൾ ഉപയോഗപ്പെടുത്തുന്നുള്ളൂ.
കേരളത്തിലെ കാലാവസ്ഥയിൽ വാണിജ്യാടിസ്ഥാനത്തിൽ ലാഭകരമായി കൃഷി ചെയ്യാൻ ഏറ്റവും അനുയോജ്യമായ വിളകൾ കാപ്‌സിക്കം , തക്കാളി , സാലഡ് വെള്ളരി , അച്ചിങ്ങപ്പയർ എന്നിവയാണ്.
ഇവയ്ക്ക് പുറമേ പുഷ്പകൃഷിയും ഏറ്റവും ലാഭകരമായി ചെയ്യാൻ കഴിയും.
വള്ളിയായി മുകളിലേക്ക് വളരുന്ന പ്രത്യേക ഇനത്തിലുള്ള തക്കാളിയും കാപ്‌സിക്കവും മറ്റുമാണ് കൃഷി ചെയ്യേണ്ടത്.
പരാഗണം ആവശ്യമില്ലാത്തതോ സ്വപരാഗണം നടത്തുന്നതുമായതോ ആയ വിളകൾ വേണം ഗ്രീൻ ഹൗസ് കൃഷിക്ക് തെരഞ്ഞെടുക്കേണ്ടത്.
ഉത്പാദനക്ഷമത ഗ്രീൻ ഹൗസുകളിൽ തുറസ്സായ കൃഷിരീതിയേക്കാൾ 10-12 ഇരട്ടിയാണ്.
ഉദാഹരണത്തിന് തക്കാളിയുടെ ചില ഇനങ്ങളുടെ ഉത്പാദനം ഒരു സെന്റിന് 2400 കി.
ഗ്രാം വരെ ലഭ്യമാണ്.
കൃത്യമായി പറഞ്ഞാൽ ഒരേക്കറിന് 240 മെട്രിക് ടൺ.
ഇതേ സമയം തുറസ്സായ കൃഷിയിൽ ഏക്കറിന് പരമാവധി 15 മെട്രിക് ടണ്ണിൽ കൂടുതൽ കിട്ടില്ല.
പോളിൻ മവെലെ ഇംഗ്ലീഷ് വിലാസം https://ml.wikipedia.org/wiki/Pauline_Mvele
ബർകിന ഫാസോയിലെ നടിയും സംവിധായികയും തിരക്കഥാകൃത്തുമാണ് പോളിൻ മവെലെ.
(ജനനം: 1969).
ഡോക്യുമെന്ററികൾ നിർമ്മിക്കുന്നതിൽ പ്രശസ്തയായ മവെലെ ഇപ്പോൾ ഗാബോണിലാണ് താമസിക്കുന്നത്.
ആഫ്രിക്കയിലെ എച്ച്ഐവി / എയ്ഡ്സ് , ഗാബോണിലെ വിധവകളോടും തടവുകാരോടും മോശമായി പെരുമാറിയത് തുടങ്ങിയ വിഷയങ്ങളിൽ അവരുടെ ഡോക്യുമെന്ററികൾ ശ്രദ്ധ കേന്ദ്രീകരിക്കുന്നു.
2014-ൽ ബുറുണ്ടി ചലച്ചിത്രമേളയിൽ അവരുടെ ചിത്രം മികച്ച ചിത്രമായി തിരഞ്ഞെടുത്തു.
1969 ൽ ഐവറി കോസ്റ്റിൽ ജനിച്ച പോളിൻ മവെലെ വളർന്നത് ബർകിന ഫാസോയിലാണ് .
ഔഗഡൗഗൗവിലെ ജോസഫ് കി-സെർബോ സർവകലാശാലയിൽ പഠിച്ച അവർ അവിടെ ഭാവി ഭർത്താവിനെ കണ്ടുമുട്ടി.
1999-ൽ ജേണലിസത്തിൽ ബിരുദാനന്തര ബിരുദം നേടി.
ബിരുദം നേടിയ ശേഷം മവെലെ തന്റെ ഭർത്താവിനൊപ്പം ഗാബോണിലേക്ക് മാറി.
ഗാബോണിൽ ആയിരിക്കുമ്പോൾ, ജോലി കണ്ടെത്തുന്നതിൽ അവർക്ക് ബുദ്ധിമുട്ട് നേരിട്ടു.
ഒടുവിൽ വനിതാ മാസികയായ ആമിനയിൽ ജേണലിസം റൈറ്റിംഗിൽ ജോലി കണ്ടെത്തുന്നതിന് മുമ്പ് അസാധാരണമായ ജോലികൾ ചെയ്യേണ്ടിവന്നു.
എച്ച്ഐവി / എയ്ഡ്സ് പ്രതിരോധ സംഘടനകളിൽ മവെലെ ഏർപ്പെട്ടു.
ഗാബോണിലെ എച്ച്ഐവി പോസിറ്റീവ് സ്ത്രീകൾ നേരിടുന്ന ബുദ്ധിമുട്ടുകളെക്കുറിച്ച് ഒരു ലേഖനം എഴുതിയതിന് ശേഷം ആക്ടിവിസവും ചലച്ചിത്രനിർമ്മാണവും ആരംഭിക്കാൻ അവർക്ക് പ്രചോദനമായി.
2009-ൽ, മവെലെ അവരുടെ ആദ്യ ഡോക്യുമെന്ററി ചിത്രം അക്രോച്ചെ-ടോയ്!
(ഇംഗ്ലീഷ്: ഹോൾഡ് ഓൺ!) സംവിധാനം ചെയ്തു.
അക്രോച്ച്-ടോയ്!
എച്ച് ഐ വി പോസിറ്റീവ് വ്യക്തികൾക്കെതിരായ കളങ്കം കുറയ്ക്കുക, എച്ച്ഐവി പോസിറ്റീവ് വ്യക്തികളെ ജീവിതം ഉപേക്ഷിക്കാതിരിക്കാൻ പ്രോത്സാഹിപ്പിക്കുക എന്നിവ ലക്ഷ്യമിട്ട് ഗാബോണിൽ എച്ച്ഐവി ബാധിതരായ അഞ്ച് സ്ത്രീകളുടെ ജീവിതം സൂക്ഷ്മനിരീക്ഷണം ചെയ്തു.
ഗബോണീസ് സംവിധായകൻ ഇമുങ്ക ഇവാംഗയുമായി സഹകരിച്ചാണ് അവർ ചിത്രം നിർമ്മിച്ചത്.
ഗബോണീസ് ഇൻസ്റ്റിറ്റ്യൂട്ട് ഓഫ് ഇമേജ് ആന്റ് സൗണ്ട് ആണ് ചിത്രം നിർമ്മിക്കുകയും ധനസഹായം നൽകുകയും ചെയ്തത്.
മരണമടഞ്ഞ ഭർത്താക്കന്മാരുടെ കുടുംബങ്ങൾ ഗബോണീസ് വിധവകളെ ദുരുപയോഗം ചെയ്യുന്നതിനെ പ്രത്യേകിച്ച് വിധവകളുടെ സ്വത്തിൽ കൊള്ളയടിക്കുന്ന രീതിയെ അപലപിക്കുന്ന ഡോക്യുമെന്ററി 2011-ൽ നോൺ കൂപ്പബിൾസ് (ഇംഗ്ലീഷ്: കുറ്റക്കാരനല്ല!) മവെലെ സംവിധാനം ചെയ്തു.
2014-ൽ, സാൻസ് ഫാമിലി (ഇംഗ്ലീഷ്: വിത്തൗട്ട് ഫാമിലി) എന്ന ഡോക്യുമെന്ററി സംവിധാനം ചെയ്തു.
ഇത് ലിബ്രെവിൽ ഡിറ്റൻഷൻ സെന്ററിലെ തടവുകാരുടെ മോശം പെരുമാറ്റവും മോശം ജീവിത സാഹചര്യങ്ങളും ചിത്രീകരിച്ചിരിക്കുന്നു.
2017-ലെ കണക്കനുസരിച്ച്, "ലെ നംഗ ബ്ലാങ്ക്" എന്ന പേരിൽ ഒരു പുതിയ ഡോക്യുമെന്ററിയിൽ മവെലെ പ്രവർത്തിക്കുകയായിരുന്നു.
നാല്പതുവർഷമായി ഗാബോണിൽ താമസിക്കുന്ന ഗബോണീസ് സംസ്കാരത്തിൽ, പ്രത്യേകിച്ച് ബിവിടി മതത്തിൽ മുഴുകിയിരിക്കുന്ന ഫ്രഞ്ചുകാരനായ ഹ്യൂഗസ് ഒബിയാങ് പൊയിറ്റ്വിന്റെ ജീവിതത്തെ ചിത്രീകരിച്ചിരിക്കുന്നു.
ഈ ഡോക്യുമെന്ററി പിച്ച് പനഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവലിൽ നിന്ന് മികച്ച ആശയത്തിനുള്ള ഒന്നാം സമ്മാനം നേടി.
മൂന്നാമത്തെ ഉറുസാരോ അന്താരാഷ്ട്ര വനിതാ ചലച്ചിത്രമേള 2018 മാർച്ചിൽ എംവെൽ സംഘടിപ്പിച്ചു.
2019 ഒക്ടോബറിൽ ഉറുസാരോ അന്താരാഷ്ട്ര വനിതാ ചലച്ചിത്രമേളയിൽ ഈസ്റ്റ് ആഫ്രിക്കൻ ജൂറിയിൽ അംഗമായിരുന്നു.
2019 നവംബറിൽ, 2019 നവംബർ മുതൽ ഡിസംബർ വരെ കാമറൂണിലെ ആദ്യത്തെ യുവാൻഡേ ഫിലിം ലാബിൽ ഒരു പുതിയ ഫിലിം പ്രോജക്റ്റ് അവതരിപ്പിക്കുമെന്ന് അവർ പ്രഖ്യാപിച്ചു.
ബലവാൻ നഗർ
തിരുവനന്തപുരം ജില്ലയിലെ മണക്കാട് എന്ന സ്ഥലത്തിനടുത്തുളള ഒരു പ്രദേശമാണ് ബലവാൻ നഗർ .
150 ഓളം കുുടുംബങ്ങൾ ഇവിടെ താമസിക്കുന്നു. 'ബലവാൻ 'എന്ന ഉന്നത പ്രമാണിയോടുളള ആദരസൂചകമായാണ് ഈ പേര് ലഭിച്ചത്.   'കളിയിൽ ' എന്നായിരുന്നു പണ്ട് ഈ റസ്സിഡൻസ്സിന്റെ പകുതി സ്ഥലവും അറിയപ്പെട്ടിരുന്നതും ഇപ്പോൾ അറിയപ്പെടുന്നതും.
ഇരുംകുളങ്ങര ദേവി ക്ഷേത്രത്തിന്റ കാവിനെ ചുറ്റിയാണ്  ഈ റസ്സിഡൻസ്സ് നിലനിൽക്കുന്നത്.
നാഗങ്ങൾ വിളയാടി നടന്നിരുന്ന സ്ഥലമായിരുന്നു  'കളിയിൽ'  എന്നാണ് ഈ പ്രദേശത്തെപ്പറ്റിയുള്ള ഐതിഹ്യം.
↑ {{ cite web }} : Check | url= value ( help )
ബലാബലം ഈ ലേഖനത്തിൽ വിഷയം പരിചിതമല്ലാത്തവർക്ക് സാഹചര്യം വ്യക്തമാകത്തക്ക പശ്ചാത്തല വിവരണം ലഭ്യമല്ല .
ഒരു നല്ല മുഖവുര നൽകി ഈ ലേഖനം മെച്ചപ്പെടുത്താൻ സഹായിക്കൂ.
( 2022 ജനുവരി ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2022 ജനുവരി) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
1945-ലാണ് ബലാബലം എന്ന നാടകം പ്രസിദ്ധീകരിക്കുന്നത്.
കാതലായ മാറ്റത്തോടെ 1952-ൽ രണ്ടാം പതിപ്പും വീണ്ടും മാറ്റങ്ങളോടെ 1975 ൽ മൂന്നാം പതിപ്പും പുറത്തിറങ്ങി.
മൂന്ന് അങ്കങ്ങളാണ് ഈ നാടകത്തിൽ ഉള്ളത്.
ലക്ഷ്മിഅമ്മ,ശേഖരൻ,ശ്രീകുമാരൻ, പങ്കജം,ശാരദ,പണിക്കർ എന്നിവരാണ് പ്രധാന കഥാപാത്രങ്ങൾ.
ബലിക്കള ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോഴിക്കോട് ജില്ലയിലെ ചില പ്രദേശങ്ങളിൽ നടത്തിവരുന്ന ഒരു  ചടങ്ങാണ് ബലിക്കള .
തെയ്യാട്ടിനോട് സാമ്യമുള്ള ഈ ചടങ്ങ് സ്ത്രീകളുടെ ഗർഭസംരക്ഷണത്തിനായി നടത്തിവരുന്നു .
ചടങ്ങ്
സ്ത്രീകൾ ഗർഭംധരിക്കുന്നതു മുതൽ, അതിനെ സംരക്ഷിക്കുകയാണ് ഈ ചടങ്ങ് നടത്തുന്നതിന്റെ വിശ്വാസം.
ഭർത്താവിന്റെ വീട്ടിലാന് സാധാരണ ബലിക്കള നടത്തുക.
പുളികുടി കഴിഞ്ഞ് ഏഴാം നാൾ ഭാര്യയെ ഭർത്താവും കൂട്ടരും തന്റെ വീട്ടിലേയ്ക്ക് ക്ഷണിച്ചു കൊണ്ടുവരും.
ഉച്ചനേരത്ത് തുടങ്ങുന്ന ചടങ്ങുകൾ അടുത്ത ദിവസം പുലർച്ച വരെ നീളും.
ഗന്ധർവ്വൻ,ഭൈരവൻ,ഭദ്രകാളി,കുട്ടിച്ചാത്തൻ,ചാമുണ്ഡി എന്നീ ദേവതകളുടെ കളം വരയ്ക്കുന്നു.
തുടർന്ന്   ,ബലിയർപ്പിക്കാനുള്ള പൂവൻകോഴി ,കോത്തിരി (തെങ്ങോലയുടെ മടലിൽ തുണി ചുറ്റിയ  ചെറിയ പന്തം.)എന്നിവ കയ്യിലെടുത്ത ഒരു പുരുഷനും (കളത്തിൽ കമ്മൾ എന്ന്  സ്ഥാനപ്പേര് )പിണിയാളും, കുടുംബാംഗങ്ങളോ മറ്റോ ആയ ഏതാനും കന്യകമാരും കളത്തിന്  പ്രദക്ഷിണം വയ്ക്കുന്നു.
തത്സമയം
വലമിടേ ,വലമിടെന്റെ...
ആകാശഗന്ധർവ്വാ...
വലമിടേ ,വലമിടെന്റെ ബലിക്കളം തന്നിലോ, ആ ആ ...
വലമിടേ ,വലമിടെന്റെ പൂമാലഗന്ധർവ്വാ ...
എന്നാരംഭിക്കുന്ന തോറ്റംപാട്ട്  മുഖ്യ കാർമ്മികൻ പാടിക്കൊടുക്കുകയും,കൂടെയുള്ളവർ ഏറ്റുചൊല്ലുകയും ചെയ്യും.
തുടർന്ന്  കളംപൂജ  തുടങ്ങിയ ചടങ്ങുകളാണ്.
ഓരോന്നിനും പ്രത്യേകം തോറ്റങ്ങൾ ഉണ്ടാകും.
ഒടുക്കം പൂവൻകോഴിയെ ബലിയർപ്പിക്കുന്നു.
തുടർന്ന് ആവശ്യത്തിനും,സാമ്പത്തിക ശേഷിക്കും അനുസരിച്ച്  ദേവതകളുടെ കെട്ടിയാട്ടങ്ങളുണ്ടാവും.
പാണ സമുദായക്കാരുടെ ബലിക്കള അവസാനിക്കുന്നത്  ഗുളികനെ കെട്ടിയാടുന്നതോടു കൂടിയാണ്.
ഇന്ദ്രപുത്രിയായ ദേവകന്യയുടെ ജീവിതവുമായി ബന്ധപ്പെട്ട ഒരു ഐതിഹ്യമാണ് ഈ ആചാരത്തിന് പിന്നിൽ പ്രചരിക്കുന്നത്.
ഒരു ദിവസം അതിരാവിലെ ഉറക്കമുണർന്ന ദേവകന്യ, ദേഹശുദ്ധിവരുത്താനായി അടുത്തുള്ള മണിപൊയ്കയിലേയ്ക്ക് പോയി.
മധുരിതമായ ശബ്ദത്തിൽ ആ പൊയ്കയിലെ ഗംഗയെ വിളിച്ചുണർത്തുന്ന സമയത്ത്, അവളുടെ അലൗകികമായ സൗന്ദര്യം ആ വഴി പോയ പഞ്ചമൂർത്തികളെ ആകർഷിച്ചു.
തങ്ങൾക്ക് വസിക്കാൻ ഇതിലും യോജിച്ച മറ്റൊരിടമില്ല എന്നവർ മനസ്സിലാക്കി.
അടുത്ത നിമിഷം പഞ്ചമൂർത്തികൾ ഒരേസമയം അവളെ ആവേശിച്ചു.
കുട്ടിച്ചാത്തൻ മുഖത്ത് കുടിയേറിയപ്പോൾ മാറിടമാണ് വിഷ്ണുമൂർത്തി തിരെഞ്ഞെടുത്തത്.
ഉദരത്തിൽ ഭൈരവനും മുലയിലും മടിയിലും ചാമുണ്ഡിയും പ്രവേശിച്ചു.
അവളുടെ ശരീരത്തിൽ പിന്നെ ഒരിടവും അവശേഷിക്കുന്നില്ലെന്ന് മനസ്സിലാക്കിയ ഭദ്രകാളി അടിതൊട്ട് മുടിയോളം നിറഞ്ഞ് കയറി.
അതിശക്തരായ പഞ്ചമൂർത്തികളുടെ സാനിധ്യം ദേവകന്യയുടെ പിഞ്ചുശരീരത്തിന് താങ്ങാനാതെ അവളുടെ ഊണും ഉറക്കവും നഷ്ടപ്പെട്ടു.
ബാധയുടെ സാന്നിധ്യം മൂലം അവൾ അനുദിനം മെലിഞ്ഞു.
മകളുടെ ദയനീയാവസ്ഥ ദേവേന്ദ്രന്റെ സ്വസ്ഥത കെടുത്തി.
ജ്ഞാനദൃഷ്ടികൊണ്ട് ദുരവസ്ഥയുടെ കാരണം കണ്ടെത്തിയ ദേവേന്ദ്രൻ ബാധയെ ഒഴിപ്പിക്കാനുള്ള വഴികൾ സ്വീകരിച്ചു.
പേരെടുത്ത മന്ത്രവാദികളെ വരുത്തി പലകുറി പ്രശ്നവിചാരണ നടത്തി.
തന്ത്രിയോഗിമാരെയും പഴംപാണൻന്മാരെയും ഉത്തമ മധ്യമ അധമസ്ഥാനങ്ങളിൽ നിര്ത്തി പ്രശ്നവിചാരണ ചെയ്തിട്ടും ബാധകൾ തെല്ലനങ്ങുകപോലുമുണ്ടായില്ല.
വിയർത്തൊലിച്ച പ്രശ്നകൻ ഒടുവിൽ മുന്നൂറ്റാൻ എന്ന സമുദായത്തിന്റെ സാധ്യത കണ്ടത്തി.
മുന്നൂറ്റാനെ വരുത്തി, കോടിമുണ്ടും പൂവൻകോഴിയും കൊടുത്ത്, വരെച്ചെടുത്ത കളത്തിനു നടുക്കിരുത്തി ഉറയിച്ചു.
ആ ഉറഞ്ഞുതുള്ളലിന്റെ ശക്തിയെ പ്രഷിരോധിക്കാനാവതെ, ദേവകന്യയുടെ ദേഹത്ത് നിന്ന് പുറത്തെത്തി മാപ്പിരന്ന പഞ്ചമൂർത്തികളെ  അടുത്തുള്ള പാലമരത്തിൽ മുന്നൂറ്റാൻ തളച്ചു.
ഈ ഐതിഹ്യമനുസരിച്ച് ഗർഭിണികളുടെ ദേഹത്തുള്ള സർവ്വബാധകളെയും ബലിക്കളയനുഷ്ടിച്ച് പുറത്ത് ചാടിക്കാനാവുമെന്നാണ് വിശ്വാസം.
കളംകെട്ടൽ, കളംപാടൽ , പിണിയാളുകളുടെ കളംവാഴൽ, വിവിധ തോറ്റങ്ങൾ , തിറകൾ എന്നിവ ബലിക്കളയുടെ ഭാഗമാണ്.
അവലംബം ↑ കോഴിക്കോട്ടെ പയ്യോളി പഞ്ചായത്തിന്റെ വെബ്സൈറ്റ് http://lsgkerala.in/payyolipanchayat/history Archived 2016-03-10 at the Wayback Machine .
↑ നമ്മുടെ നാടോടിക്കഥകളും ഐതിഹ്യങ്ങളും(ഡി.സി.ബുക്സ്)-ഡോ.
കെ.ശ്രീകുമാർ (വാല്യം 3,പേജ് നമ്പർ 740)
ബലഹീനത ഇംഗ്ലീഷ് വിലാസം https://ml.wikipedia.org/wiki/Weakness
വിവിധ രോഗാവസ്ഥകളുടെ ഒരു ലക്ഷണമാണ് ബലഹീനത .
ശാരീരിക ബാലഹീനതയുടെ കാരണങ്ങൾ പലതാണ്.
പേശികളുടെ ബലഹീനത യഥാർഥത്തിൽ ഉള്ളതോ തോന്നലോ ആകാം.
മസ്കുലർ ഡിസ്ട്രോഫി, ഇൻഫ്ലമേറ്ററി മയോപ്പതി എന്നിവയുൾപ്പെടെ പലതരം എല്ലിൻറെ പേശി രോഗങ്ങളുടെ പ്രാഥമിക ലക്ഷണമാണ് യഥാർത്ഥ പേശി ബലഹീനത.
മയസ്തീനിയ ഗ്രാവിസ് പോലുള്ള ന്യൂറോ മസ്കുലർ ജംഗ്ഷൻ ഡിസോർഡറുകളിൽ ഇത് സംഭവിക്കുന്നു.
പാത്തോഫിസിയോളജി
മസ്തിഷ്കത്തിൽ നിന്നുള്ള വൈദ്യുത പ്രേരണകളുടെ അടിസ്ഥാനത്തിലാണ് പേശി കോശങ്ങൾ പ്രവർത്തിക്കുന്നത്.
സാർകോപ്ലാസ്മിക് റെറ്റിക്യുലം വഴി കാൽസ്യം പുറത്തുവിടുന്നതിലൂടെ പേശി ചുരുങ്ങുന്നു.
ക്ഷീണം (ബലം ഉത്പാദിപ്പിക്കാനുള്ള കഴിവ് കുറയുന്നു) നാഡി പ്രശ്നങ്ങൾ മൂലമോ പേശി കോശങ്ങൾക്കുള്ളിൽ തന്നെയുള്ള പ്രശ്നങ്ങളാലോ സംഭവിക്കാം.
കൊളംബിയ സർവകലാശാലയിലെ ശാസ്ത്രജ്ഞരുടെ പുതിയ ഗവേഷണം സൂചിപ്പിക്കുന്നത് പേശികളുടെ കോശത്തിൽ നിന്ന് കാൽസ്യം ചോരുന്നതാണ് പേശികളുടെ ക്ഷീണത്തിന് കാരണം എന്നാണ്.
ഇത് പേശി കോശത്തിന് ആവശ്യമുള്ള കാൽസ്യത്തിന്റെ അളവ് കുറയ്ക്കുന്നു.
കൂടാതെ, ഇങ്ങനെ പുറത്തുവരുന്ന കാൽസ്യം  പുറത്തുവിടുന്ന ഒരു എൻസൈം പേശി നാരുകളെ നശിപ്പിക്കുന്നതയും കൊളംബിയ ഗവേഷകർ പറയുന്നു.
പേശികൾക്കുള്ളിലെ അഡിനോസിൻ ട്രൈഫോസ്ഫേറ്റ് (എടിപി), ഗ്ലൈക്കോജൻ , ക്രിയേറ്റിൻ ഫോസ്ഫേറ്റ് തുടങ്ങിയ തന്മാത്രകൾ സാധാരണയായി പേശികളുടെ സങ്കോചങ്ങൾക്ക് ശക്തി പകരുന്നു.
എടിപി മയോസിന്റെ തലയുമായി ബന്ധിക്കുകയും സ്ലൈഡിംഗ് ഫിലമെന്റ് മോഡലിന് അനുസൃതമായി സങ്കോചത്തിന് കാരണമായ 'റാറ്റ്‌ചെറ്റിംഗിന്' കാരണമാവുകയും ചെയ്യുന്നു.
ക്രിയേറ്റിൻ ഫോസ്ഫേറ്റ് ഊർജ്ജം സംഭരിക്കുന്നു, അതിനാൽ അഡിനോസിൻ ഡിഫോസ്ഫേറ്റ് (എഡിപി), അജൈവ ഫോസ്ഫേറ്റ് അയോണുകൾ എന്നിവയിൽ നിന്ന് പേശി കോശങ്ങൾക്കുള്ളിൽ എടിപി അതിവേഗം പുനരുജ്ജീവിക്കാൻ കഴിയും, ഇത് 5-7 സെക്കൻഡുകൾക്കിടയിൽ നീണ്ടുനിൽക്കുന്ന ശക്തമായ സങ്കോചങ്ങൾ സാധ്യമാക്കുന്നു.
ഗ്ലൂക്കോസിന്റെ ഇൻട്രാമസ്‌കുലർ സ്റ്റോറേജ് രൂപമാണ് ഗ്ലൈക്കോജൻ , ഇൻട്രാമസ്‌കുലർ ക്രിയാറ്റിൻ സ്‌റ്റോറുകൾ തീർന്നാൽ പെട്ടെന്ന് ഊർജം ഉത്പാദിപ്പിക്കാൻ ഇത് ഉപയോഗിക്കുന്നു, ഇത് ഒരു ഉപാപചയ ഉപോൽപ്പന്നമായി ലാക്‌റ്റിക് ആസിഡ് ഉത്പാദിപ്പിക്കുന്നു.
ഓക്സിജന്റെ സാന്നിധ്യത്തിൽ ലാക്റ്റിക് ആസിഡ് കരളിൽ പൈറുവേറ്റ് ഉത്പാദിപ്പിക്കാൻ റീസൈക്കിൾ ചെയ്യുന്നു, ഇത് കോറി സൈക്കിൾ എന്നറിയപ്പെടുന്നു.
വ്യായാമ വേളയിൽ ക്ഷീണം ഉണ്ടാക്കുന്നു, ഇത് പേശി സങ്കോചങ്ങൾക്കുള്ള ഇൻട്രാ സെല്ലുലാർ ഊർജ്ജ സ്രോതസ്സുകളുടെ അഭാവത്തിന് കാരണമാകുന്നു.
അതേ തുടർന്ന് ആവശ്യത്തിന് ഊർജ്ജം ഇല്ലാത്തതിനാൽ പേശികൾ ചുരുങ്ങുന്നത് നിർത്തുന്നു.
ഡിഫറൻഷ്യൽ ഡയഗ്നോസിസ് യഥാർഥത്തിൽ ഉള്ളതോ തോന്നലോ ആയ ബലഹീനതകൾ യഥാർത്ഥ ബലഹീനത (ന്യൂറോ മസ്കുലർ) പേശികൾ ചെലുത്തുന്ന ശക്തി പ്രതീക്ഷിച്ചതിലും കുറവുള്ള ഒരു അവസ്ഥയാണ്, ഉദാഹരണത്തിന് മസ്കുലർ ഡിസ്ട്രോഫി.
ഒരു വ്യക്തിക്ക് ഒരു നിശ്ചിത അളവിലുള്ള ബലം പ്രയോഗിക്കാൻ സാധാരണയേക്കാൾ കൂടുതൽ പരിശ്രമം ആവശ്യമാണെന്ന് തോന്നുന്ന ഒരു അവസ്ഥയെ നോൺ- ന്യൂറോ മസ്കുലർ ആയ ബലഹീനത ആയി തരം തിരിക്കുന്നു, ഇവിടെ പേശി ബലം സാധാരണമാണ്, ഉദാഹരണത്തിന് ക്രോണിക് ഫാറ്റിഗ് സിൻഡ്രോം.
മയസ്തീനിയ ഗ്രാവിസ് പോലുള്ള ചില അവസ്ഥകളിൽ, വിശ്രമിക്കുമ്പോൾ പേശികളുടെ ബലം സാധാരണമാണ്, എന്നാൽ വ്യായാമത്തിന് വിധേയമായതിന് ശേഷം പേശി ബലഹീനത സംഭവിക്കുന്നു.
ക്രോണിക് ഫാറ്റിഗ് സിൻഡ്രോമിന്റെ ചില കേസുകൾക്കും ഇത് സംഭവിക്കുന്നു.
അസ്തീനിയയും മയസ്തീനിയയും
അസ്തീനിയ ( ഗ്രീക്ക് : ἀσθένεια , അർഥം- ശക്തിയുടെ അഭാവം അല്ലെങ്കിൽ രോഗം ) എന്നത് ശരീരത്തിന് മൊത്തത്തിലോ അതിന്റെ ഏതെങ്കിലും ഭാഗങ്ങളിലോ ഉള്ള ബലഹീനതയെ  സൂചിപ്പിക്കുന്ന ഒരു മെഡിക്കൽ പദമാണ്.
യഥാർഥ പേശി ബലഹീനതയും, പേശികൾക്ക് കൂടുതൽ പരിശ്രമം ആവശ്യമാണെന്ന തോന്നൽ ഉണ്ടാക്കുന്ന അവസ്ഥകളും ഇതിൽ ഉൾപ്പെടുന്നു.
ശരീരം ക്ഷയിപ്പിക്കുന്ന വിട്ടുമാറാത്ത രോഗങ്ങൾ (ക്ഷയം, കാൻസർ എന്നിവ പോലുള്ളവ), ഉറക്ക തകരാറുകൾ അല്ലെങ്കിൽ ഹൃദയം, ശ്വാസകോശം അല്ലെങ്കിൽ വൃക്ക എന്നിവയുടെ വിട്ടുമാറാത്ത തകരാറുകൾ എന്നിവയിൽ പൊതുവായ അസ്തീനിയ സംഭവിക്കുന്നു, ഇത് അഡ്രീനൽ ഗ്രന്ഥിയുടെ രോഗങ്ങളിലാണ് കൂടുതലായി കാണുന്നത്.
അസ്തീനോപിയയിലെന്നപോലെ , ചില അവയവങ്ങളിലോ അവയവങ്ങളുടെ സിസ്റ്റങ്ങളിലോ മാത്രമായും അസ്തീനിയ കാണപ്പെടാം.
റിട്ടോനാവിർ ( HIV ചികിത്സയിൽ ഉപയോഗിക്കുന്ന ഒരു പ്രോട്ടീസ് ഇൻഹിബിറ്റർ) പോലെയുള്ള ചില മരുന്നുകളുടെയും ചികിത്സകളുടെയും ഒരു പാർശ്വഫലം കൂടിയാണ് അസ്തീനിയ.
സൈക്കോജെനിക് (തോന്നൽ) അസ്തീനിയയെയും യഥാർത്ഥ അസ്തീനിയയെയും മയസ്തീനിയയിൽ നിന്ന് വേർതിരിക്കുന്നത് പലപ്പോഴും ബുദ്ധിമുട്ടാണ്.
മയാസ്തീനിയ ലളിതമായി പറഞ്ഞാൽ പേശികളുടെ ബലഹീനതയാണ്.
ഇതിന്റെ കാരണങ്ങൾ പലതാണ്.
മയസ്തീനിയ ഗ്രാവിസ് പോലുള്ള ന്യൂറോ മസ്കുലർ രോഗങ്ങളിൽ ഇത് സംഭവിക്കുന്നു.
ക്രോണിക് ഫാറ്റിഗ് സിൻഡ്രോം, സ്ലീപ് ഡിസോർഡേഴ്സ്, ഡിപ്രഷൻ തുടങ്ങിയ രോഗങ്ങളിൽ പേശികളുടെ ബലഹീനത അനുഭവപ്പെടുന്നു.
അവലംബം പുറം കണ്ണികൾ മക്കാർഡിൽ രോഗം
ബലാത്സംഗം ഇന്ത്യയിൽ ഇംഗ്ലീഷ് വിലാസം https://ml.wikipedia.org/wiki/Rape_in_India ഇംഗ്ലീഷ് വിലാസം https://ml.wikipedia.org/wiki/Rape_in_India പരമ്പര സ്ത്രീകൾക്കെതിരെയുള്ള അതിക്രമങ്ങൾ പ്രശ്നങ്ങൾ ആസിഡ് എറിയൽ Breast ironing വധുവെയെരിക്കൽ ഡേറ്റിങ്ങ് ചൂഷണം ഗാർഹികപീഡനം അഭിമാനക്കൊല സ്ത്രീകളുടെ ചേലാകർമ്മം Gishiri cutting Infibulation പാദം വരിഞ്ഞുകെട്ടൽ നിർബന്ധിത ഗർഭഛിദ്രം മനുഷ്യക്കടത്ത് സ്ത്രീധന മരണം ദാമ്പത്യപരമായ ബലാത്സംഗം നിർബന്ധിത ഗർഭധാരണം നിർബന്ധിത വേശ്യാവൃത്തി ഗർഭിണികളുടെ കൊലപാതകം ബലാത്സംഗം ബലാത്സംഗത്തെ തുടർന്നുള്ള ഗർഭധാരണം സതി ലൈംഗിക അടിമത്തം ലൈംഗിക അതിക്രമങ്ങൾ ലൈംഗിക തൊഴിലാളികൾക്കെതിരെയുള്ള അതിക്രമങ്ങൾ മറ്റുള്ളവ Outline of domestic violence ക സ തി
ഒരു വ്യക്തി, മറ്റൊരു വ്യക്തിയുടെ സമ്മതത്തോടെയല്ലാതെ നടത്തുന്ന ലൈംഗികമായ സമ്പർക്കത്തെ അഥവാ അതിക്രമത്തെയാണ് ബലാത്സംഗം എന്ന് പറയുന്നത്.
ലൈംഗിക ആസ്വാദനത്തേക്കാൾ ഉപരി കീഴടക്കലിന്റെ അധികാരമാണ് പലപ്പോഴും ബലാത്സംഗത്തിൽ നടക്കാറുള്ളത്.
വിവാഹബന്ധത്തിൽ പോലും ധാരാളമായി  ബലാത്സംഗം നടക്കാറുള്ളതായി കണക്കുകൾ സൂചിപ്പിക്കുന്നു.
ചുണ്ടുകൾ, മാറിടം മറ്റു ശരീരഭാഗങ്ങൾ തുടങ്ങിയവ കടിച്ചു പൊട്ടിക്കുക, മാറിടത്തിൽ ഇടിക്കുക, സിഗരറ്റ് കുറ്റി കൊണ്ട് പൊള്ളിക്കുക തുടങ്ങി പല രീതിയിൽ ഉള്ള ക്രൂരമായ കൊലപാതകങ്ങൾ ബലാത്സംഗത്തിന് ഇരയാകുന്ന വ്യക്തി അനുഭവിക്കേണ്ടി വരാറുണ്ട്.
അതിക്രമത്തിനിടക്ക് ചിലപ്പോൾ ഇരയ്ക്ക് മരണം പോലും സംഭവിക്കാം.
ഇന്ത്യയിൽ സ്ത്രീകൾക്കു നേരെയുള്ള അതിക്രമങ്ങളിൽ ഏറ്റവും സാർവ്വജനീനമായ കുറ്റകൃത്യമാണ് ബലാത്സംഗം എന്ന് രാധാകുമാർ അഭിപ്രായപ്പെടുന്നു .
തോംസൺ റൊയിട്ടേഴ്സ് അഭിപ്രായസർവ്വേപ്രകാരം സ്ത്രീകൾക്ക് ഏറ്റവും മോശം ജീവിതസാഹചര്യങ്ങൾ ഉള്ള രാജ്യങ്ങളുടെ പട്ടികയിൽ ഇന്ത്യ നാലാം സ്ഥാനത്താണ്.
ഇരയായ സ്ത്രീകളോട് സമൂഹം വച്ചുപുലർത്തുന്ന അവഹേളനങ്ങളും പരിഹാസവും ഇന്ത്യയിൽ സാധാരണമാണ്.
രാജ്യത്ത് നിലനിൽക്കുന്ന പുരുഷാധിപത്യമാണ് ഇതിന്‌ കാരണമെന്ന് വിലയിരുത്തപ്പെടുന്നു .
എൻ.സി.ആർ.ബിയുടെ കണക്കുകൾ പ്രകാരം 24,206 ബലാത്സംഗ കേസുകളാണ് 2011-ൽ നടന്നതായി റിപ്പോർട്ട് ചെയ്യപ്പെട്ടിട്ടുള്ളത്.
സ്ത്രീകളെ തട്ടിക്കൊണ്ടുപോയ 25,000 ത്തോളം കേസുകളും, 38,000 മാനഭംഗ കേസുകളും റിപ്പോർട്ട് ചെയ്യപ്പെട്ടു .
എന്നാൽ, റിപ്പോർട്ട് ചെയ്യപ്പെടാത്ത സ്ത്രീകൾക്കു നേരെയുള്ള കുറ്റകൃത്യങ്ങൾ വളരെയധികമുണ്ടെന്നും, വളരെ കുറച്ച് സംഭവങ്ങൾ മാത്രമേ പുറംലോകം അറിയുന്നുള്ളുവെന്നും വിവിധ സ്ത്രീസംഘടനകൾ ആരോപിക്കുന്നു.
2008-ൽ റിപ്പോർട്ട് ചെയ്യപ്പെട്ട ബലാത്സംഗ കേസുകൾ 1990-ലെതിന്റെ രണ്ടിരട്ടിയാണ്.
1980 വരെയും, ഇന്ത്യൻ നിയമപ്രകാരം ഭർത്തൃപീഡനം ബലാത്സംഗത്തിന്റെ പരിധിയിൽ വരുമായിരുന്നില്ല.
1983-ൽ ഇന്ത്യൻ ശിക്ഷാനിയമം തിരുത്തുകയും, ഭർത്തൃപീഡനത്തെ ബലാത്സംഗത്തിന്റെ പരിധിയിൽ കൊണ്ടുവരികയും ചെയ്തെങ്കിലും ഇന്നും വൈവാഹിക ബലാത്സംഗം ഇന്നും ഇന്ത്യയിൽ വ്യാപകമാണ്.
ഇത് സ്ത്രീകൾക്ക് ശാരീരികവും മാനസികവുമായ പരിക്കുകൾ പറ്റാൻ ഇടയാക്കുകയും  അവരെ ഭയത്തിലേക്കും ലൈംഗിക വിരക്തിയിലേക്കും നയിക്കുകയും ചെയ്യുന്നു.
ഇന്ത്യയിലെ പല വിവാഹബന്ധങ്ങളുടെയും തകർച്ചക്ക് ഭർത്തൃബലാത്സംഗം ഒരു പ്രധാന കാരണം തന്നെയാണ്.
കണക്കുകൾ ബലാത്സംഗത്തിനെതിരെ ഡൽഹിയിൽ നടന്ന പ്രക്ഷോഭം
ഇന്ത്യാ വിഭജന കാലഘട്ടത്തിൽ ഒരു ലക്ഷത്തോളം സ്ത്രീകളെ തട്ടിക്കൊണ്ടുപോകുകയും ലൈംഗികപീഡനത്തിനു വിധേയരാക്കുകയും ചെയ്യപ്പെട്ടിട്ടുണ്ട്.
ഇന്ത്യയുടെ 1971-ലെ കണക്കുകളുമായി താരതമ്യം ചെയ്യുമ്പോൾ ലൈംഗികപീഡനം 700 ശതമാനത്തിലേറെയാണ് വർദ്ധിച്ചത്.
എൻ.സി.ആർ.ബി റിപ്പോർട്ട് പ്രകാരം 53 ലൈംഗികപീഡനങ്ങളാണ് ദിവസവും ഇന്ത്യയിൽ നടക്കുന്നത്.
ഇന്ത്യയിൽ ഓരോ 34 മിനിറ്റുകൾക്കുള്ളിലും ഒരു സ്ത്രീ ബലാത്സംഗം ചെയ്യപ്പെടുന്നു.
ഇന്ത്യൻ പുരുഷന്മാരിൽ നാലിൽ ഒരാൾ ജീവിതത്തിൽ ഒരിക്കലെങ്കിലും ലൈംഗിക അതിക്രമം നടത്തിയവരാണ് എന്ന് അന്തർദേശീയ സ്ത്രീപുരുഷ തുല്യതാ സർവ്വെയുടെ ഫലങ്ങൾ പറയുന്നു.
അഞ്ചിൽ ഒന്ന് പുരുഷന്മാരും തങ്ങളുടെ ഭാര്യയേയോ ലൈംഗിക പങ്കാളിയെയോ ലൈംഗിക ബന്ധത്തിനു വേണ്ടി നിർബന്ധിക്കുന്നു എന്നും ഈ പഠനം സൂചിപ്പിക്കുന്നു.
ഇന്ത്യയിൽ ലൈംഗിക തൃഷ്ണ അടിച്ചമർത്തപ്പെടുന്നതുകൊണ്ടും, സ്ത്രീകളെ ലൈംഗിക ഉപകരണങ്ങളായി മാത്രം കാണുന്നതുകൊണ്ടുമാണ്  ലൈംഗികാതിക്രമങ്ങൾ വർദ്ധിക്കുന്നത് എന്ന് ചില സ്ത്രീപക്ഷ ചിന്തകർ അഭിപ്രായപ്പെട്ടിട്ടുണ്ട്.
ലിംഗ അസമത്വം, താഴ്ന്ന ജീവിത നിലവാരം, ലൈംഗികതയെ പറ്റിയുള്ള വികലമായ ധാരണകൾ, ബലം പ്രയോഗിച്ചോ ഭയപ്പെടുത്തിയോ ഉള്ള ലൈംഗികതയെ അനുകൂലിക്കുന്ന കാഴ്ചപ്പാട്, പ്രതികാര മനോഭാവം, സാംസ്കാരികമായ കാഴ്ചപ്പാടുകൾ എന്നിവയൊക്കെ ഇതിന്‌ കാരണമാകാം.
2006-ൽ 7,618 സ്ത്രീകൾ സ്ത്രീധനപീഡനങ്ങൾക്കിരയായി കൊല്ലപ്പെട്ടു.
ഇത്, 2005-ലെ കണക്കുകളെക്കാൾ 12 ശതമാനം അധികമാണ്.
ഇന്ത്യയുടെ ലൈംഗികാതിക്രമ തലസ്ഥാനം എന്ന് കുപ്രസിദ്ധി നേടിയ ഡെൽഹിയിൽ റിപ്പോർട്ട് ചെയ്യപ്പെട്ട 414 കേസുകളിൽ 34.6 ശതമാനത്തിൽ മാത്രമേ കുറ്റവാളികൾ ശിക്ഷിക്കപ്പെട്ടിട്ടുള്ളൂ.
2011-ൽ 26,000 ലൈംഗിക പീഡന കേസുകൾ റിപ്പോർട്ട് ചെയ്തു.
ആകെ റിപ്പോർട്ട് ചെയ്യപ്പെട്ട 256,329 അക്രമങ്ങളിൽ 228,650 എണ്ണവും സ്ത്രീകൾക്കെതിരായുള്ളതായിരുന്നു.
നിയമങ്ങൾ ഐ.പി.സി സെക്ഷൻ 375 പ്രകാരം ഒരു പുരുഷനും പതിനാറു വയസ്സിനു മുകളിൽ പ്രായമുള്ള സ്ത്രീയും തമ്മിൽ, സ്ത്രീയുടെ സമ്മതമില്ലാതെയോ, അവരുടെ താല്പര്യങ്ങൾക്കെതിരായോ, അല്ലെങ്കിൽ, ബലപ്രയോഗത്തിലൂടെയോ, ഭീഷണിയിലൂടെയോ, ചതിയിലൂടെയോ അവരുടെ സമ്മതം നേടിയെടുത്തോ, നടത്തുന്ന നിയമപരമായല്ലാത്ത ലൈംഗികബന്ധത്തിനെയാണ് ബലാത്സംഗം എന്ന് നിർവചിച്ചിരിക്കുന്നത്.
മാനസികരോഗമുള്ള സ്ത്രീയുമായോ, ലഹരിപദാർഥങ്ങളുടെ സ്വാധീനത്തിലുള്ള സ്ത്രീയുമായോ സമ്മതത്തോടുകൂടിയോ, അല്ലാതെയോ നടത്തുന്ന ലൈംഗികബന്ധങ്ങളും ഈ സെക്ഷൻ പ്രകാരം ബലാത്സംഗത്തിന്റെ പരിധിയിൽ വരുന്നു.
ഇതേ സെക്ഷൻ പ്രകാരം പതിനഞ്ച് വയസ്സിൽ താഴെയല്ലാത്ത ഭാര്യയുമായി ഭർത്താവ് നടത്തുന്ന ലൈംഗികബന്ധം ബലാത്സംഗത്തിന്റെ പരിധിയിൽ വരുന്നില്ല.
മണിപ്പൂർ സംസ്ഥാനത്തിൽ മാത്രം വിവാഹിതയായ സ്ത്രീക്ക് 13 ഉം, അവിവാഹിതയായ സ്ത്രീക്ക് 14 ഉം വയസ്സുണ്ടെങ്കിൽ ലൈംഗികബന്ധത്തിന് സമ്മതം നൽകാൻ കഴിയുന്നതും, സമ്മതത്തിന് നിയമസാധുത ഉണ്ടായിരിക്കുന്നതുമാണ്.
ബാലവിവാഹ നിരോധന നിയമപ്രകാരവും, ഹിന്ദു വിവാഹനിയമപ്രകാരവും സ്ത്രീക്ക് വിവാഹം കഴിക്കാവുന്ന കുറഞ്ഞ പ്രായം 18 വയസ്സാണ്.
ഈ രണ്ട് നിയമങ്ങൾ പ്രകാരം 18 വയസ്സിനു താഴെയുള്ള സ്ത്രീയുമായി നടത്തിയ വിവാഹം നിയമസാധുതയില്ലാത്തതും, ലൈംഗികബന്ധം നടന്നാൽ ഭർത്താവ് ബലാത്സംഗത്തിന് കുറ്റക്കാരനാകുന്നതുമാണ്.
ഐ.പി.സി സെക്ഷൻ 376 ഉപസെക്ഷൻ (1) പ്രകാരം ബലാത്സംഗത്തിനുള്ള ശിക്ഷ കുറഞ്ഞത് ഏഴു കൊല്ലം തടവും, പിഴയുമാണ്.
ഐ.പി.സി സെക്ഷൻ 376 ഉപസെക്ഷൻ (2) പ്രകാരം പൊലീസ് അഥവാ ഗവണ്മെന്റ് ഉദ്യോഗസ്ഥന്റെ കസ്റ്റഡിയിൽ വച്ചോ ബലാത്സംഗം നടത്തിയാലോ, ഗർഭിണിയെ ബലാത്സംഗം ചെയ്താലോ, കൂട്ടബലാത്സംഗം നടത്തിയാലോ, പന്ത്രണ്ട് വയസ്സിനു താഴെയുള്ള (പെൺ)കുട്ടിയെ ബലാത്സംഗം ചെയ്താലോ കുറഞ്ഞ ശിക്ഷ 10 വർഷം തടവും പിഴയുമാണ്.
ഐ.പി.സി സെക്ഷൻ 376-എ പ്രകാരം വിവാഹമോചന നടപടികൾ പുരോഗമിക്കവേ ഭർത്താവിൽ നിന്നും അകന്ന് കഴിയുന്ന ഭാര്യയുമായി ഭർത്താവ് ലൈംഗികബന്ധം നടത്തിയാൽ 2 വർഷം വരെ തടവ് ലഭിക്കാം.
ഐ.പി.സി സെക്ഷൻ 228-എ, ഉപസെക്ഷൻ (1), 376, 376A, 376B, 376C , 376D എന്നീ സെക്ഷനുകൾ പ്രകാരം വാദിയുടേ പേരോ, മേൽവിലാസമോ, തിരിച്ചറിയാൻ സഹായകരമായ വിവരങ്ങളോ പ്രസിദ്ധപ്പെടുത്തുകയോ അച്ചടിക്കുകയോ ചെയ്തതായി തെളിയിക്കപ്പെട്ടാൽ  രണ്ടു വർഷം തടവു്  ശിക്ഷയും പിഴയും ചുമത്തപ്പെടും.
ഐ.പി.സി സെക്ഷൻ 228-എ ഉപസെക്ഷൻ (2) പ്രകാരം മുകളിൽ പറഞ്ഞിരിക്കുന്ന നിയമം ബാധകമല്ലാത്ത അവസ്ഥകൾ: സദുദ്ദേശത്തോടുകൂടെയും,  കേസ് അന്വഷണത്തിന്റെ ഭാഗമായും ഉത്തരവാദിത്തപ്പെട്ട പോലീസ് ഒഫിസറിന്റെ  രേഖാമൂലമുള്ള നിർദ്ദേശപ്രകാരമുള്ള വെളിപ്പെടുത്തലുകൾ.
വാദിയുടെ വെളിപ്പെടുത്തൽ അല്ലെങ്കിൽ വാദിയുടെ രേഖാമൂലമുള്ള അംഗീകാരത്തോടെയുള്ള വെളിപ്പെടുത്തൽ.
വാദി മ
രണപ്പെടുകയോ, വാദി പ്രായപൂർത്തി എത്തിയിട്ടില്ലാത്തതോ ആയ അവസ്ഥയിൽ, വാദിയുടേ അടുത്ത ബന്ധുവിന്റെ രേഖാമൂലമ്മുള്ള വെളിപ്പെടുത്തൽ.
ബന്ധുക്കൾ വാദിയുടെ വിവരങ്ങൾ വെളിപ്പെടുത്താനുള്ള സമ്മതം രേഖാമൂലം എഴുതി ഏതെങ്കിലും സംസ്ഥാന/കേന്ദ്ര  സർക്കാർ അംഗീകരമുള്ള ജനഃക്ഷേമ സംഘടനയുടെ സെക്രട്ടറിക്കോ, അദ്ധ്യക്ഷനോ കൈമാറേണ്ടതാണു്.
ഐ.പി.സി സെക്ഷൻ 228-എ ഉപസെക്ഷൻ (3) : സബ്സെക്ഷൻ ഒന്നു പ്രകാരമുള്ള കുറ്റകൃത്യങ്ങളുടെ  കോടതി നടപടികളോ, നീക്കുപോക്കുകളോ കോടതിയുടെ  രേഖാമൂലമുള്ള അനുമതി ഇല്ലാതെ പ്രസിദ്ധപ്പെടുത്തിയതായി തെളിയിക്കപ്പെട്ടാൽ രണ്ടു  വർഷം തടവും പിഴയും ചുമത്തപ്പെടാം.
എന്നാൽ കോടതികൾ പ്രസിദ്ധീകരിക്കുന്ന രേഖകൾക്ക് ഈ നിയമം ബാധകമല്ല.
പ്രധാന ലൈംഗിക പീഡന കേസുകൾ 1996-ൽ ഇടുക്കിയിലെ സൂര്യനെല്ലിയിൽ വച്ച് 16 വയസ്സുള്ള പെൺകുട്ടിയെ 40 ദിവസങ്ങളോളം 42 ആളുകൾ  ലൈംഗികമായി പീഡിപ്പിച്ചു എന്ന കേസിൽ മുഖ്യ പ്രതികൾ ശിക്ഷിക്കപ്പെട്ടു.